arnastofnun/IGC-2024 huggingface dataset:
S-190/2007

Mál þetta, sem þingfest var 10. maí sl. og dómtekið samdægurs, er höfðað með ákæru lögreglustjórans á Selfossi, dagsettri 21. apríl 2007, á hendur Á-kk-þgf H-kk-þgf S-kk-þgf, kt. 000000-0000, Fossheiði 56, Selfossi,

„fyrir eignaspjöll

með því að hafa, aðfaranótt föstudagsins 22. desember 2006, í anddyri lögreglustöðvarinnar á Selfossi, ráðist með spörkum á hurð að blóðtökuherbergi, þannig að hurðarkarmur skemmdist.

Telst brot ákærða varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu gerir Lögreglan í Árnessýslu kt. 000000-0000 f.h. Fasteigna ríkissjóðs kt. 000000-0000 kröfu um að ákærði verði dæmdur til að greiða skaðabætur að fjárhæð kr. 93.248 vegna tjónsins, auk vaxta samkvæmt 8. gr. sbr. II. kafla vaxtalaga nr. 38/2001 frá 13. mars 2007 en dráttarvaxta frá 13. apríl 2007 til greiðsludags.“

Ákærði mætti ekki við þingfestingu málsins þrátt fyrir löglega birtingu ákæru þann 2. maí sl. ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Fyrir liggur í gögnum málsins refsikrafa Lögreglunnar í Árnessýslu, kt. 000000-0000, f.h. Fasteigna ríkissjóðs, kt. 000000-0000, sbr. 4. mgr. 257. gr. almennra hegningarlaga nr. 19/1940. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hefur ákærða tvisvar sinnum verið gerð refsing fyrir umferðarlagabrot. Þessi brot hafa þó ekki áhrif á ákvörðun refsingar í máli þessu.

Refsing ákærða er ákveðin 46.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Bótakrafa Lögreglunnar í Árnessýslu er studd reikningi að fjárhæð 93.248 krónur sem ber með sér að vera vegna viðgerðar á brotnum hurðarkarmi innandyra. Ákærði samþykkti bótakröfuna fyrir lögreglu þegar honum var kynnt hún þann 15. febrúar 2007. Að þessu athuguðu þykir bótakrafan vera nægilega studd gögnum og verður ákærði því dæmdur til greiðslu hennar.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Á-kk-nf H-kk-nf S-kk-nf, greiði 46.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði greiði Lögreglunni í Árnessýslu f.h. Fasteigna ríkissjóðs 93.248 krónur með vöxtum samkvæmt 8. gr. sbr. II. kafla vaxtalaga nr. 38/2001 frá 15. mars 2007 en með dráttarvöxtum frá 15. apríl 2007 til greiðsludags.

Á-kvk-nf G-kvk-nf.
S-204/2007

Mál þetta, sem þingfest var í dag og dómtekið sama dag, er höfðað með ákæru lögreglustjórans á Selfossi, dagsettri 21. apríl 2007, á hendur M-kk-þgf T-kk-þgf Ó-kk-þgf, kt. 000000-0000, Kristnibraut 113, Reykjavík,

„fyrir fíkniefnabrot

með því að hafa, síðdegis föstudaginn 2. mars 2007 haft í vörslu sinni 14,2 g af amfetamíni, sem lögregla fann við húsleit á dvalarstað ákærða í umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 11278) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birta ákæru þann 17. maí 2007 ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Ákærði hefur með háttsemi sinni unnið sér til refsingar. Samkvæmt sakarvottorði ákærða hefur honum fimm sinnum frá árinu 1997 verið gerð refsing fyrir brot á umferðarlögum. Hafa þær refsingar ekki áhrif við ákvörðun refsingar nú.

Refsing ákærða er ákveðin 135.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í tíu daga.

Ákærði sæti upptöku á 14,02 grömmum af amfetamíni.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, M-kk-nf T-kk-nf Ó-kk-nf, greiði 135.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í tíu daga.

Ákærði sæti upptöku á 14,02 grömmum af amfetamíni.

Á-kvk-nf G-kvk-nf.
S-218/2007

Mál þetta, sem þingfest var 10. maí sl. og dómtekið samdægurs er höfðað með ákæru lögreglustjórans á Selfossi, dagsettri 21. apríl 2007 á hendur F-kk-þgf D-kk-þgf H-kk-þgf, kt. 000000-0000, Gauksrima 19, Selfossi,

„fyrir fíkniefnabrot

með því að hafa skömmu eftir miðnætti laugardaginn 16. desember 2006 haft í vörslu sinni 2,72 gr. af amfetamíni og 1,33 gr. af tóbaksblönduðu kannabisefni sem lögregla fann við leit í bifreiðinni TT-755, sem ákærði var farþegi í umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 10901), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birtingu ákæru þann 28. apríl sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Í efnaskýrslu sem lögð er fram í málinu voru efni sem fundust í bifreiðinni TT-755 greind sem 2,72 grömm af amfetamíni og 1,33 grömm af tóbaksblönduðu, en ekki er minnst á hvaða efni hafi verið blandað í tóbakið. Þar sem í efnaskýrslunni er tilgreint að tóbaksblandað-Kannabisefni hafi fundist í farþegarými milli sæta 1,33 grömm, verður talið að um ritvillu hafi verið að ræða hjá þeim er skrásetti efnaskýrsluna. Um málavexti að öðru leyti vísast til ákæruskjals. Sannað er að ákærði var með í vörslu sinni 2,72 grömm af amfetamíni og 1,33 grömm af tóbaksblönduðu kannabisefni og er það brot réttilega fært til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu var ákærði með dómi Héraðsdóms Suðurlands þann 22. febrúar 2007 dæmdur til greiðslu sektar að fjárhæð kr. 20.000 fyrir brot gegn 244. gr. almennra hegningarlaga nr. 19/1940. Brot það sem ákærði er sakfelldur fyrir í þessu máli er framið fyrir þann tíma og verður refsing ákærða því ákveðin sem hegningarauki, sbr. 78. gr. laga nr. 19/1940. Önnur brot ákærða hafa ekki áhrif á ákvörðun refsingar í máli þessu.

Refsing ákærða er ákveðin 82.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í sex daga. Þá verður ákærða gert að sæta upptöku á 2,72 gr. af amfetamíni og 1,33 grömmum af tóbaksblönduðu kannabisefni.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, F-kk-nf D-kk-nf H-kk-nf, greiði 82.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Upptæk eru gerð til ríkissjóðs 2,72 grömm af amfetamíni og 1,33 grömmum af tóbaksblönduðu kannabisefni.

Á-kvk-nf G-kvk-nf.
S-232/2007

Mál þetta, sem þingfest var þann 26. apríl sl., er höfðað með ákæru lögreglustjórans á Selfossi, dagsettri 25. apríl 2007, á hendur L-x-x P-x-x O-x-x, fæddum 17. febrúar 1985, pólskum ríkisborgara án dvalarstaðar á Íslandi,

„fyrir þjófnað með því að hafa að kvöldi 24. apríl 2007 í Snælandsvídeo á Selfossi, stolið pakka merktum Þ-kvk-þgf E-kvk-þgf[u]r kt. 000000-0000, er innihélt 1 brúsa af Magix color sprey fyrir leður og inneignarnótu að fjárhæð kr. 3.990.-, en umræddur pakki hafði verið sendur á Selfoss með áætlunarbifreið sem ákærði var einnig sjálfur farþegi með.

Telst brot ákærða varða við 1. mgr. 244. gr. almennra hegningarlaga nr. 19/1940 en til vara við 245. gr. sömu laga. Þess er krafist að ákærði verði dæmdur til refsingar.“

Ákærði mætti ekki við þingfestingu málsins þrátt fyrir löglega birtingu ákæru þann 25. apríl 2007 sl. að verjanda hans viðstöddum, ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og það er réttilega fært til 244. gr. almennra hegningarlaga nr. 19/1940. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hefur ákærði ekki unnið sér til refsingar hér á landi áður.

Refsing ákærða er því ákveðin 30.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Samkvæmt 165. gr. sbr. 164. gr. laga um meðferð opinberra mála ber að dæma ákærða til að greiða allan sakarkostnað sem hlotist hefur af máli þessu sem er þóknun verjanda hans á rannsóknarstigi, T-kk-ef R-kk-ef S-kk-ef héraðsdómslögmanns, 79.680 krónur.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, L-x-x P-x-x O-x-x, greiði kr. 30.000 í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði greiði allan sakarkostnað sem er þóknun skipaðs verjanda hans á rannsóknarstigi, T-kk-ef R-kk-ef S-kk-ef héraðsdómslögmanns, 79.680 krónur.

Á-kvk-nf G-kvk-nf.
S-245/2007

Mál þetta, sem þingfest var í dag og dómtekið sama dag, var höfðað með ákæru lögreglustjórans á Selfossi, dagsettri 23. maí 2007, á hendur S-kk-þgf A-kk-þgf, kt. 000000-0000, Vesturbergi 67, Reykjavík, en til dvalar að Arnarhóli, Gaulverjabæjarhreppi, ,,fyrir nytjastuld með því að hafa, síðdegis fimmtudaginn 8. febrúar 2007 heimildarlaust tekið bifreiðina KK-564 þar sem hún stóð á bifreiðaplani við Þorlákshafnarveg og hagnýta sér hana til aksturs norður Þorlákshafnarveg og vestur Þrengslaveg áleiðis að Litlu Kaffistofunni í Svínahrauni, þaðan til baka austur Suðurlandsveg í Hveragerði, þaðan austur Suðurlandsveg að Hellu, síðan til baka að Landvegamótum í Holtum, þaðan upp Landveg að Leirubakka í Landsveit og síðan til baka aftur að Arnarhóli í Flóahreppi, en ákærði lagði bifreiðinni á afleggjara þar skammt frá.

Telst brot ákærða varða við 1. mgr. 259. gr. almennra hegningarlaga nr. 19,1940, sbr. lög nr. 20,1956.

Þess er krafist að ákærði verði dæmdur til refsingar.“

Ákærði mætti ekki við þingfestingu málsins þrátt fyrir löglega birtingu ákæru þann 12. júní sl. ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Ákærði hefur með háttsemi sinni unnið sér til refsingar. Samkvæmt sakavottorði sem liggur fyrir í málinu var ákærði dæmdur þann 26. júní 2006 fyrir brot gegn 1. mgr. 218. gr. hegningarlaga en ákvörðun refsingar frestað skilorðsbundið í tvö ár. Ákærði rauf skilorð þess dóms með broti því sem hann hefur verið sakfelldur fyrir nú. Ber því að dæma málið samkvæmt 77. gr. sbr. 60. gr. almennra hegningarlaga nr. 19/1940. Samkvæmt 60. gr. hegningarlaga er dómstól heimilt að dæma refsingu fyrir nýja brotið sér í lagi, en láta skilorðsdóm haldast, og kemur slíkt helst til greina, ef nýja brotið hefur ekki verið framið af ásetningi eða varðar aðeins sektum. Með hliðsjón af sakarferli ákærða og ungs aldurs hans þykir rétt að láta skilorð dómsins frá 26. júní 2006 halda sér en dæma ákærða til greiðslu sektar í þessu máli.

Með vísan til þessa þykir refsing ákærða hæfilega ákvörðuð 60.000 króna sekt til ríkissjóðs, sem ákærði greiði innan fjögurra vikna frá birtingu dóms þessa en sæti ella fangelsi í sex daga.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf A-kk-nf, greiði 60.000 króna sekt til ríkissjóðs innan fjögurra vikna frá birtingu dóms að telja en sæti ella fangelsi í sex daga.

Á-kvk-nf G-kvk-nf.
S-283/2007

Mál þetta, sem þingfest var 10. október síðastliðinn og dómtekið sama dag, er höfðað með ákæru Lögreglustjórans í Vestmannaeyjum, dagsettri 16. júlí 2007 á hendur S-kk-þgf Á-kk-þgf, kt. 181079-4019, með lögheimili að Sóleyjargötu 8, Vestmannaeyjum en dvalarstað að Hverfisgötu 24, Reykjavík, „fyrir brot á lögum um ávana- og fíkniefni, með því að hafa síðdegis þriðjudaginn 20. febrúar 2007, haft í vörslum sínum 1,60 grömm af hassi er ákærði geymdi á náttborði í svefnherbergi, 0,21 gramm af tóbaksblönduðu kannabis er hann geymdi á sófaborði í stofu, 20 stk. töflur er innihalda MDMA og ákærði geymdi á arinhillu í stofu og 6,35 grömm af amfetamíni er ákærði geymdi innpökkuð í frystiskáp við bakdyrainngang en ákærði afhenti efnin við leit lögreglu á lögheimili ákærða að Sóleyjargötu 8 í Vestmannaeyjum.”

Ákæruvaldið segir háttsemi ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Ákæruvaldið krefst þess að ákærði verði dæmdur til refsingar og til að sæta upptöku á framangreindum fíkniefnum samkvæmt 6. og 7. mgr. 5. gr. laga um ávana- og fíkniefni nr. 65/1974 og 2. mgr. 14. gr. framangreindrar reglugerðar nr. 233/2001.

Ákærði kom fyrir dóm við þingfestingu málsins og játaði brot sitt. Með málið var farið samkvæmt ákvæðum 125. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og þar er réttilega fært til refsiákvæða. Ákærði hefur með greindri háttsemi unnið sér til refsingar.

Samkvæmt framlögðu sakavottorði ákærða var hann árið 2001 dæmdur í 5 mánaða fangelsi, þar af voru 3 mánuðir skilorðsbundnir í 2 ár fyrir brot gegn fíkniefnalöggjöf. Árið 2002 var hann dæmdur í 3 mánaða fangelsi skilorðsbundið í 2 ár fyrir brot gegn fíkniefnalöggjöf og 17. mars 2003 var hann dæmdur í 6 mánaða fangelsi, þar af voru 3 mánuðir skilorðsbundnir í 3 ár fyrir brot gegn fíkniefnalöggjöf. Ákærði afplánaði þennan dóm með samfélagsþjónustu sem hann lauk 23. október sama ár. Ákærði hefur staðist skilorð þessa dóms.

Refsing ákærða þykir hæfilega ákveðin 300.000 króna sekt sem greiðist í ríkissjóð, en ákærði sæti fangelsi í 22 daga greiðist sektin ekki innan fjögurra vikna frá uppkvaðningu dómsins að telja.

Ákærði sæti upptöku á framangreindum fíkniefnum með vísan til þeirra lagaákvæða er í ákæru greinir.

H-kk-nf O. A-kk-nf, dómstjóri, kveður upp dóm þennan.

Dómsuppkvaðning hefur dregist vegna anna dómara.

Dómsorð:

Ákærði, S-kk-nf Á-kk-nf, greiði 300.000 króna sekt í ríkissjóð, en sæti fangelsi í 22 daga greiðist sektin ekki innan fjögurra vikna frá uppkvaðningu dómsins að telja.

Ákærði sæti upptöku á 1,60 g af hassi, 0,21 g af tóbaksblönduðu kannabis, 20 MDMA töflum og 6,35 g af amfetamíni

H-kk-nf O. A-kk-nf.
S-284/2007

Mál þetta, sem þingfest var 12. september sl. og dómtekið samdægurs, er höfðað með ákæru lögreglustjórans í Vestmannaeyjum, dagsettri 16. júlí 2007, á hendur F, kt. 000000-0000, E, Hafnarfirði,

„fyrir eignaspjöll

með því að hafa, aðfaranótt 3. ágúst 2006, skemmt bifreiðina VR 548 með því að hlaupa yfir hana og dælda topp hennar þar sem hún stóð á Faxastíg við hús númer 27 í Vestmannaeyjum.

Telst brot ákærða varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar. Þá hefur G-kvk-nf H-kvk-nf krafist þess fyrir hönd Tryggingamiðstöðvarinnar hf., sem ábyrgðartryggði bifreiðina VR 548, að ákærði verði dæmdur til að greiða bótakrefjanda skaðabætur að fjárhæð 225.367 krónur ásamt vöxtum.“ Við þingfestingu málsins lagði ákæruvaldið fram afturköllun á bótakröfunni, þar sem ákærði hafði greitt hana að fullu, en lagði málið að öðru leyti í dóm.

Ákærði mætti ekki við þingfestingu málsins þrátt fyrir löglega birtingu ákæru þann 2. maí sl. ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Í 4. mgr. 257. gr. almennra hegningarlaga nr. 19/1940 segir að mál samkvæmt 1. og 3. mgr. 257. gr. skuli því aðeins höfðað að sá krefjist þess sem misgert var við. Í þessu máli liggur ekki fyrir refsikrafa af hálfu tjónþola. Þvert á móti segir í skýrslu lögreglunnar og er eftir eiganda bifreiðarinnar haft, B-kk-þgf F-kk-þgf Ó-kk-þgf, þann 16. janúar 2007, að hann muni ekki leggja fram kæru í máli þessu þar sem ákærði væri búinn að greiða honum sjálfsábyrgðina. Ber því að vísa máli þessu frá dómi.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Máli þessu er vísað frá dómi.

Á-kvk-nf G-kvk-nf.
S-383/2007

Mál þetta, sem þingfest var í dag og dómtekið samdægurs, var höfðað með ákæru ríkissaksóknara, dagsettri 31. ágúst 2007, á hendur V-kk-þgf Æ-kk-þgf V-kk-þgf, kt. 000000-0000, Mundakoti I, Eyrarbakka,

„fyrir eftirfarandi umferðar- og hegningarlagabrot:

1. Umferðarlagabrot, með því að hafa sunnudaginn 8. júlí 2007, ekið bifreiðinni JH-376, austur Suðurlandsveg frá Selfossi að Hellu, sviptur ökurétti.

Telst þetta varða við 1. mgr. 48. gr., sbr. 1. mgr. 101. gr. umferðarlaga nr. 50/1987.

2. Ranga skýrslugjöf, með því að hafa, er lögregla hafði afskipti af akstri ákærða, í framangreint skipti, skýrt lögreglu rangt frá nafni sínu og kennitölu.

Telst þetta varða við 146. gr. almennra hegningarlaga nr. 19/1940, sbr. 5. mgr. 15. gr lögreglulaga nr. 90/1996.

Þess er krafist að ákærði verði dæmdur til refsingar.“

Ákærði mætti ekki við þingfestingu málsins þrátt fyrir löglega birtingu ákæru þann 12. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot þau sem greinir í ákæru og þau eru réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði ákærða, sem liggur frammi í málinu, gekkst ákærði undir sátt þann 12. mars 2007 og var gert að greiða 70.000 króna sekt auk þess að vera sviptur ökurétti í fjóra mánuði fyrir brot gegn 1., sbr. 2. mgr. 45. gr. umferðarlaga. Refsing ákærða þykir nú hæfilega ákvörðuð 200.000 króna sekt til ríkissjóðs sem ákærði greiði innan fjögurra vikna frá uppkvaðningu dóms þessa en sæti ella fangelsi í fjórtán daga.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, V-kk-nf Æ-kk-nf V-kk-nf, greiði 200.000 króna sekt til ríkissjóðs innan fjögurra vikna frá uppkvaðningu dóms að telja en sæti ella fangelsi í fjórtán daga.

Á-kvk-nf G-kvk-nf.
S-400/2007

Mál þetta, sem þingfest var 18. október sl. og dómtekið sama dag, er höfðað með ákæru lögreglustjórans á Selfossi, dagsettri 7. september 2007, á hendur G-kk-þgf Þ-kk-þgf G-kk-þgf, kt. 000000-0000, óstaðsettur í hús í Reykjavík,

„fyrir fíkniefnabrot

með því að hafa, að kvöldi fimmtudagsins 19. apríl 2007 haft í vörslu sinni 0,13 gr af hassi í klefa númer 334 í fangelsinu að Litla-Hrauni, Eyrarbakka, en fangaferðir fundu fíkniefnin við leit í klefanum umrætt sinn..

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 11556), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti hvorki við þingfestingu málsins, þrátt fyrir löglega birta ákæru þann 9. október 2007 ásamt fyrirkalli þar sem þess var getið að málið kynni að verða dæmt að ákærða fjarstöddum, né boðaði forföll. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða. Ákærði hefur með háttsemi sinni unnið sér til refsingar. Samkvæmt sakavottorði ákærða er hann með langan brotaferil frá árinu 1997. Hefur honum ellefu sinnum verið gerð refsing frá 1998 fyrir fíkniefnabrot auk brota á hegningalögum og umferðarlögum.

Refsing ákærða er ákveðin 50.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Ákærði sæti upptöku á 0,13 grömmum af hassi.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, G-kk-nf Þ-kk-nf G-kk-nf, greiði 50.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í fjóra daga.

Ákærði sæti upptöku á 0,13 grömmum af hassi.

Á-kvk-nf G-kvk-nf.
S-404/2007

Mál þetta, sem þingfest var í dag og dómtekið sama dag, er höfðað með ákæru lögreglustjórans á Selfossi, dagsettri 7. september 2007, á hendur B-kk-þgf G-kk-þgf, kt. 000000-0000, Hvermörk 16, 810 Hveragerði,

„fyrir fíkniefnabrot

með því að hafa, í maí 2007, staðið að ræktun og haft í vörslu sinni 5 kannabisjurtir (cannabis sativa) sem samtals vógu 4,38 gr og lögregla fann við húsleit á heimili ákærða síðdegis 26. maí 2007 og fyrir að hafa umrætt sinn haft í vörslu sinni 0,74 gr af amfetamíni sem ákærði framvísaði til lögreglu og 0,24 gr af kannabis sem lögregla fann í eldhússkáp við umrædda húsleit

Telst brot ákærða varða við 2. gr., sbr. 4., 5. og 6. gr. laga um ávana- og fíkniefni nr. 65,1974, sbr. lög nr. 60,1980, sbr. 9. gr. laga nr. 75,1982, sbr. lög nr. 13,1985, sbr. lög nr. 68,2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233,2001, sbr. reglugerð nr. 848,2002.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 11791 og 11798) og áhöldum til ræktunar kannabisplantna, sem hald var lagt á samkvæmt 6. mgr. 5. gr. laga nr. 65,1974 og 2. mgr. 14. gr. reglugerðar nr. 233,2001.“

Ákærði mætti hvorki við þingfestingu málsins, þrátt fyrir löglega birta ákæru þann 13. október 2007 ásamt fyrirkalli þar sem þess var getið að málið kynni að verða dæmt að ákærða fjarstöddum, né boðaði forföll. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot þau sem greinir í ákæru og eru þau réttilega fært til refsiákvæða. Ákærði hefur með háttsemi sinni unnið sér til refsingar. Brot þau, sem ákærða hefur áður verið gerð refsing fyrir, samkvæmt fyrirliggjandi sakarvottorði, hafa ekki áhrif nú við ákvörðun refsingar.

Refsing ákærða er ákveðin 120.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í tíu daga.

Ákærði sæti upptöku á þeim fíkniefnum sem greinir í ákæru samkvæmt efnaskrá 11791 og 11798. Ákærði sæti einnig upptöku á þeim áhöldum sem greinir í munaskrá 56714, sem eru þrír gróðurhúsalampar, átta ljósaperur og rakatæki.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, B-kk-nf G-kk-nf, greiði 120.000 króna sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í tíu daga.

Ákærði sæti upptöku á 5 kannabisjurtum, 0,74 grömmum af amfetamíni, 0,24 grömmum af kannabis, átta ljósaperum, þremur gróðurhúsalömpum og rakatæki.

Á-kvk-nf G-kvk-nf.